
12                                                          DR.31.10.2017                                                

 
Bagi penipuan yang dilakukan oleh yang mendakwa pemaju tetapi tidak berdaftar 

pun, tidak berlesen, setakat ini kita menerima aduan sebanyak 85 laporan telah pun diterima 
dan saya sendiri telah pun mengarahkan supaya satu jawatankuasa khas ditubuhkan di mana 
untuk kita menyiasat aduan-aduan yang telah pun kita terima. Di dalam perbincangan 
jawatankuasa khas ini yang terdiri daripada berbagai-bagai jabatan, maka keputusan yang 
diambil di antaranya ialah untuk kita hendak mengenal pasti jurang perbezaan Akta 118 di 
bawah bidang kuasa KPKT dan juga Akta Perlindungan Pengguna 1999 [Akta 599] di bawah 
KPDNKK di mana ada pihak yang penipuan ini dia buat sistem macam MLM.   

Kedua, keputusan tegas telah diambil untuk kita mengambil tindakan di bawah 
undang-undang melalui prosiding jenayah dan juga prosiding sivil.  Jadi dengan tindakan-
tindakan yang telah diambil ini, maka saya lihat bahawa pihak polis begitu tegas mengambil 
tindakan dan kita ucapkan tahniah di atas tindakan pantas dan juga ketegasan pasukan Polis 
Diraja Malaysia di mana daripada 188 laporan telah diterima mengenai penipuan yang dibuat 
oleh pemaju yang tidak berlesen yang melibatkan kerugian lebih kurang RM6.2 juta, setakat 
ini tiga orang telah pun ditahan oleh pihak polis.  Terima kasih.    

Datuk Che Mohamad Zulkifly bin Jusoh [Setiu]: Terima kasih, Tuan Yang di-
Pertua.  Adakah apa-apa langkah ataupun inisiatif oleh pihak kerajaan dalam usaha untuk 
mengharamkan ejen yang haram, ejen-ejen palsu? Sebab, saya difahamkan sekarang ini 
lebih kurang ada 20,000 ejen palsu ini, ejen haram. Sebab, susahnya pembeli ini, bila 
dijanjikan bulan dan bintang, memang mudah terpengaruh. Jadi mereka ini dapat mengaut 
keuntungan yang berjuta-juta, banyak keuntungan yang mereka peroleh.   

Jadi soalan saya, seperti yang saya sebutkan tadi, apakah langkah-langkah 
kerajaan dalam usaha ke arah tersebut? Juga, kesedaran perlu diberikan kepada pembeli 
mengenai kewujudan Lembaga Penilai, Penaksir tadi.  Ada tak langkah-langkah kerajaan ke 
arah situ?  Terima kasih.  

Tan Sri Haji Noh bin Omar:  Terima kasih, Yang Berhormat Setiu.  Mengenai ejen-
ejen ini,  seperti mana yang saya kata bahawa suatu kesalahan ini, apa juga, kita perlukan 
laporan.  Kalau ada mana-mana pihak pembeli yang tertipu, maka bolehlah membuat laporan 
kepada pihak kementerian.   

Namun demikian, kita juga sedar bahawa penipuan-penipuan ini kadang-kadang 
dilakukan melalui iklan-iklan. Melalui iklan dalam televisyen, dalam surat khabar. Jadi, rakyat 
boleh terpedaya bahawa seolah-olah iklan itu ialah projek yang benar-benar mendapat lesen.  
Oleh sebab itu, pihak kementerian akan bercadang untuk kita menggubal satu undang-
undang untuk kita mengenakan satu peraturan bahawa mana-mana pihak yang menyiarkan 
iklan-iklan tanpa mendapat kebenaran ataupun tanpa merujuk kelulusan daripada pihak-
pihak tertentu, maka ia mungkin merupakan satu kesalahan dan boleh dikenakan denda.  Ini 
sedang kita rancang.   

Akan tetapi, dalam tempoh kita hendak menggubal undang-undang ini, kita juga 
telah mengeluarkan pekeliling kepada semua pihak-pihak media cetak, media TV dan 
sebagainya untuk mengingatkan mereka bahawa mana-mana pihak jika ingin mengiklankan 
mengenai perumahan dan juga hartanah, kenalah merujuk kepada Jabatan Perumahan 
Negara dahulu sebelum ia disiarkan.  Dengan langkah-langkah ini, kita harap apa yang dibuat 
ini dapat kita kurangkan.  

Dan memang kempen-kempen kesedaran ini kita kerap adakan untuk mengingatkan 
pembeli-pembeli supaya tidak tertipu dengan tawaran-tawaran yang kadang-kadang tidak 
masuk akal yang dibuat oleh pihak pemaju ini.  Terima kasih.    

Dr. Che Rosli bin Che Mat [Hulu Langat]:  Terima kasih Tuan Yang di-Pertua, 
terima kasih Yang Berhormat Menteri.  Merujuk kepada pemaju yang tidak berlesen ini, 
setelah pihak pembeli membuat laporan polis, adakah mereka ini boleh mendapat balik 
bayaran yang mereka telah pun bayar kepada pemaju-pemaju yang tidak berlesen ini 
ataupun adakah peluang kerajaan memberi alternatif perumahan lain kepada mereka ini?  
Hal ini kerana saya difahamkan yang tertipu ini kadang-kadang pegawai kerajaan yang sudah 
pencen yang ada savings, mengharapkan satu rumah di masa tua, tiba-tiba kena tipu. Terima 
kasih.  

Tan Sri Haji Noh bin Omar: Terima kasih Yang Berhormat Hulu Langat yang begitu 
prihatin kepada masalah mangsa-mangsa penipuan yang begitu ramai.  Saya dimaklumkan 
hampir 300 orang yang ditipu ini.   



Bagi penipuan yang dilakukan oleh yang mendakwa pemaju tetapi tidak berdaftar. pun, tidak berlesen, setakat ini kita menerima aduan sebanyak 85 laporan telah pun diterima dan saya sendiri telah pun mengarahkan supaya satu jawatankuasa khas ditubuhkan di mana untuk kita menyiasat aduan-aduan yang telah pun kita terima. Di dalam perbincangan jawatankuasa khas ini yang terdiri daripada berbagai-bagai jabatan, maka keputusan yang diambil di antaranya ialah untuk kita hendak mengenal pasti jurang perbezaan Akta 118 di bawah bidang kuasa KPKT dan juga Akta Perlindungan Pengguna 1999 [Akta 599] di bawah KPDNKK di mana ada pihak yang penipuan ini dia buat sistem macam MLM. Kedua, keputusan tegas telah diambil untuk kita mengambil tindakan di bawah undang-undang melalui prosiding jenayah dan juga prosiding sivil. Jadi dengan tindakan- tindakan yang telah diambil ini, maka saya lihat bahawa pihak polis begitu tegas mengambil tindakan dan kita ucapkan tahniah di atas tindakan pantas dan juga ketegasan pasukan Polis Diraja Malaysia di mana daripada 188 laporan telah diterima mengenai penipuan yang dibuat oleh pemaju yang tidak berlesen yang melibatkan kerugian lebih kurang RM6.2 juta, setakat ini tiga orang telah pun ditahan oleh pihak polis. Terima kasih. Datuk Che Mohamad Zulkifly bin Jusoh [Setiu]: Terima kasih, Tuan Yang di- Pertua. Adakah apa-apa langkah ataupun inisiatif oleh pihak kerajaan dalam usaha untuk mengharamkan ejen yang haram, ejen-ejen palsu? Sebab, saya difahamkan sekarang ini lebih kurang ada 20,000 ejen palsu ini, ejen haram. Sebab, susahnya pembeli ini, bila dijanjikan bulan dan bintang, memang mudah terpengaruh. Jadi mereka ini dapat mengaut keuntungan yang berjuta-juta, banyak keuntungan yang mereka peroleh. Jadi soalan saya, seperti yang saya sebutkan tadi, apakah langkah-langkah kerajaan dalam usaha ke arah tersebut? Juga, kesedaran perlu diberikan kepada pembeli mengenai kewujudan Lembaga Penilai, Penaksir tadi. Ada tak langkah-langkah kerajaan ke arah situ? Terima kasih. Tan Sri Haji Noh bin Omar: Terima kasih, Yang Berhormat Setiu. Mengenai ejen- ejen ini, seperti mana yang saya kata bahawa suatu kesalahan ini, apa juga, kita perlukan laporan. Kalau ada mana-mana pihak pembeli yang tertipu, maka bolehlah membuat laporan kepada pihak kementerian. Namun demikian, kita juga sedar bahawa penipuan-penipuan ini kadang-kadang dilakukan melalui iklan-iklan. Melalui iklan dalam televisyen, dalam surat khabar. Jadi, rakyat boleh terpedaya bahawa seolah-olah iklan itu ialah projek yang benar-benar mendapat lesen. Oleh sebab itu, pihak kementerian akan bercadang untuk kita menggubal satu undang- undang untuk kita mengenakan satu peraturan bahawa mana-mana pihak yang menyiarkan iklan-iklan tanpa mendapat kebenaran ataupun tanpa merujuk kelulusan daripada pihak- pihak tertentu, maka ia mungkin merupakan satu kesalahan dan boleh dikenakan denda. Ini sedang kita rancang. Akan tetapi, dalam tempoh kita hendak menggubal undang-undang ini, kita juga telah mengeluarkan pekeliling kepada semua pihak-pihak media cetak, media TV dan sebagainya untuk mengingatkan mereka bahawa mana-mana pihak jika ingin mengiklankan mengenai perumahan dan juga hartanah, kenalah merujuk kepada Jabatan Perumahan Negara dahulu sebelum ia disiarkan. Dengan langkah-langkah ini, kita harap apa yang dibuat ini dapat kita kurangkan. Dan memang kempen-kempen kesedaran ini kita kerap adakan untuk mengingatkan pembeli-pembeli supaya tidak tertipu dengan tawaran-tawaran yang kadang-kadang tidak masuk akal yang dibuat oleh pihak pemaju ini. Terima kasih. Dr. Che Rosli bin Che Mat [Hulu Langat]: Terima kasih Tuan Yang di-Pertua, terima kasih Yang Berhormat Menteri. Merujuk kepada pemaju yang tidak berlesen ini, setelah pihak pembeli membuat laporan polis, adakah mereka ini boleh mendapat balik bayaran yang mereka telah pun bayar kepada pemaju-pemaju yang tidak berlesen ini ataupun adakah peluang kerajaan memberi alternatif perumahan lain kepada mereka ini? Hal ini kerana saya difahamkan yang tertipu ini kadang-kadang pegawai kerajaan yang sudah pencen yang ada savings, mengharapkan satu rumah di masa tua, tiba-tiba kena tipu. Terima kasih. Tan Sri Haji Noh bin Omar: Terima kasih Yang Berhormat Hulu Langat yang begitu prihatin kepada masalah mangsa-mangsa penipuan yang begitu ramai. Saya dimaklumkan hampir 300 orang yang ditipu ini.